Liehter ſvmer dú ſvͤſſe wnne
Liehter ſvmer dú ſvͤſſe wnne·
wil bi māgen froͤiden ſin·
bas danne ich gedenkē kvnne·
ſingent aber div vogellin·
da bi ſiht man ſchone in blvͤte·
bǒme ſtân des meigen gvͤte·
treit dem winter manigē has·

Nv iſt der vogellin not zergangē·
noch klage ich ein ander not·
we ia mv̊s mich des belangen·
dc ir mv̄t dvrhlúhtig rot·
mir niht wil die froͤdie meren·
ſvͤſſe minne maht dv leren·
ſi dc mir min leit zerge·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse